Mayk Tayson samolyotda yo‘lovchini kaltaklagani uchun sudlanmaydi

Boks afsonasi Mayk Tayson samolyotda yo‘lovchini kaltaklagani uchun sudlanmaydigan bo‘ldi. Bu haqda “TMZ Sports” xabar berdi.
Ma'lumot uchun, afsonaviy sportchi San-Frantsiskodan Floridaga ketayotgan samolyotda sodir bo‘lgan janjalga aralashgan.
Yo‘lovchilardan biri Taysonga xurmatsizlik bilan murojaat qildi. Sobiq bokschi buni to‘xtatishni so‘radi. Oqibatda Mayk yo‘lovchining boshiga bir necha marta zarba bergan, shundan so‘ng u samolyotni tark etgan.
Mojaroning har ikki tomoni ishni sudga bermaslikka qaror qildi. Shuningdek, San-Mateo okrugi prokurori janjalni qo‘zg‘atgan jabrlanuvchining xatti-harakatiga e'tibor qaratdi.
Avvalroq Jeyk Pol Mayk Taysonni jangga chaqirgani haqida xabar berilgan. Shuningdek, Mayk Tayson onasining o‘limi haqida gapirgani ma'lum qilingan.